Кантон (остров)

Кантон (англиски и кирибатски: Kanton), или познат како Абариринга, е најголемиот, најсеверниот и според податоците од 2007 единствен населен атол во Островите Феникс. Островот е дел од Кирибати. Атолот има лагуна и вкупна површина од 40 км2. Најблизок остров на Кантон е островот Ендербери, кој оддалечен 63 километри јужно. Јужна Тарава, главниот град на Кирибати, е оддалечен од островот 1.765 километри западно. Во 2000 година имало 61 жител, во 2005 имало 41 жител, а во мај 2010 година имало 24 жители, од кои 14 возрасни и 10 деца. Единственото село на островот е Тебаронга. Во минатото и САД и Велика Британија имало контрола над островот. Во 1939 година двете држави се договориле Ендербери и Кантон да бидат под заедничка управа позната како Кантон и Ендербери. По независноста на Кирибати, островот останал под контрола на новата држава. Откривање и име Островот бил „откриен“ на 5 август 1824 година од капетан Џон Палмер и Едвард Рид. Првично островот бил наречен Мери Балкут „Mary Ballcout's Island“, во чест на жената на капетанот. Сегашното име на островот потекнува од китоловскиот брод Кантон (Canton). Географија Од северозападната до југоисточната точка на островот има 14.5 километри. Надморската височина на островот варира од 50 до 600 метри. Југоисточниот дел од островот е познат као „Пирамидна Точка“. Единствениот влез во лагуната на островот е од западната страна. Голем дел од островот е песоклив, со корално потекло и истиот е прекриен од трева и ниски грмушки. Дрва се наоѓаат во близина на селото. На островот нема свежа вода и тоа е проблем за жителите, кои се снабдуваат со вода од дождови или со пратки. Наводи Bryan, Edwin H., Jr., American Polynesia and the Hawaiian Chain, Honolulu, Tongg Publishing Co., 1942, pg. 46. Read online at http://www.janeresture.com/kiribati_phoenix_group/canton.htm Архивирано на 5 април 2015 г.. Dalton, William: The Dalton journal: two whaling voyages to the South seas, 1823–1829 / ed. by Niel Gunson; [Sydney]: National Library of Australia, 1990. ISBN 0-642-10505-7. Stackpole, Edouard A.: The Sea Hunters: The New England Whalemen During Two Centuries, 1635–1835 Поврзано Острови во Кирибати Кирибати Острови Феникс Надворешни врски Историја на Кантон Архивирано на 5 април 2015 г. Истражување на Кантон Патување на Кантон Мрежна страница за Островите Феникс Острови Феникс Архивирано на 20 февруари 2008 г. на National Geographic